(1863) Doe vantmen des margens vro Den maladen man ghesont Ter ziden daer sente Martijn stont , Ende dander side was niet ghenesen .Ter naester nacht keerdemen na desen Sente Martine die slinke zide , Ende hi ghenas in corter tide ; Want sente Germain , die grote here , Deelde sinen gast die eere , Niet omme dats hem macht gebrac Te ghenesene tongemac .XIII jaer achter een Daden die Denen groten ween Der cronen van Vranckerike .